text: съответният авиационен орган е ясно идентифициран при определянето; ив) въздушният превозвач е притежаван пряко или чрез мажоритарно участие и е ефективно контролиран от държави-членки на Европейския съюз или граждани на държави-членки, или от държави, изброени в приложение III, или от граждани на тези други държави.3. Съединените мексикански щати могат да отказват, отменят, спират или ограничават лицензите или разрешенията, дадени на въздушен превозвач, определен от държава-членка на Европейския съюз, когато условията, посочени в параграф 2, не са спазени.При упражняване на правата по настоящия параграф Съединените мексикански щати няма да прилагат дискриминация между въздушните превозвачи на Европейския съюз на основание тяхната националност.Член 3Безопасност1. Разпоредбите на параграф 2 от настоящия член допълват членовете, изброени в приложение II, буква в).2. Когато държава-членка на Европейския съюз е определила въздушен превозвач, регулаторният контрол над който се упражнява и поддържа от друга държава-членка на Европейския съюз, правата на Съединените мексикански щати съгласно разпоредбите за безопасност на споразумението между държавата-членка на Европейския съюз, определила въздушния превозвач, и Съединените мексикански щати се прилагат еднакво по отношение на приемането, упражняването или поддържането на стандарти за безопасност от тази друга държава-членка на Европейския съюз и по отношение на оперативния лиценз на този въздушен превозвач.Член 4Съвместимост с правилата за конкуренция1. Никое двустранно споразумение между Съединените мексикански щати и държавите-членки на Европейския съюз не може да:а) благоприятства приемането на споразумения между предприятия, решения от сдружения на предприятия или съгласувани практики, които възпрепятстват, нарушават или ограничават конкуренцията;б) засилва последиците от което и да е такова споразумение, решение или съгласувана практика; илив) делегира на частни икономически оператори отговорността за вземането на мерки, които възпрепятстват, нарушават или ограничават конкуренцията.2. Разпоредбите, съдържащи се в споразуменията, изброени в приложение I, които са несъвместими с параграф 1, не се прилагат.Член 5Приложения към споразумениетоПриложенията към настоящото споразумение представляват неразделна част от него.Член 6Ревизия и изменениеСтраните могат по всяко време да ревизират или изменят настоящото споразумение по взаимно съгласие и в писмена форма. Тези изменения влизат в сила в съответствие с процедурата, определена в член 7, параграф 1 от настоящото споразумение.Член 7Влизане в сила1. Настоящото споразумение влиза в сила тридесет (30) дни след датата на последната нота, с която страните писмено нотифицират по дипломатически път за приключването на съответните вътрешни процедури, необходими за тази цел.2. Настоящото споразумение се прилага по отношение на двустранните споразумения, изброени в приложение I, буква б), след като последните са влезли в сила.3. Настоящото споразумение има предимство в случай на различия между разпоредбите му и разпоредбите на двустранните споразумения, изброени в приложение I.Член 8Прекратяване1. В случай на прекратяване на което и да е двустранно споразумение от изброените в приложение I всички разпоредби на настоящото споразумение, отнасящи се до съответното споразумение, се прекратяват едновременно с него.2. В случай на прекратяване на всички двустранни споразумения, изброени в приложение I, настоящото споразумение се прекратява едновременно с прекратяването на последното от тези споразумения.В ДОКАЗАТЕЛСТВО ЗА КОЕТО долуподписаните надлежно упълномощени лица подписаха настоящото споразумение.СЪСТАВЕНО в два еднообразни екземпляра в Брюксел на петнадесети декември две хиляди и десета година на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски,


text: португалски, румънски, словашки, словенски, унгарски, фински, френски, чешки и шведски език, като всички текстове са автентични. В случай на различия предимство има текстът на испански език.За Европейския съюзPor la Unión EuropeaZa Evropskou uniiFor Den Europæiske UnionFür die Europäische UnionEuroopa Liidu nimelΓια την Ευρωπαϊκή ΈνωσηFor the European UnionPour l'Union européennePer l'Unione europeaEiropas Savienības vārdā –Europos Sąjungos varduAz Európai Unió részérőlGħall-Unjoni EwropeaVoor de Europese UnieW imieniu Unii EuropejskiejPela União EuropeiaPentru Uniunea EuropeanăZa Európsku úniuZa Evropsko unijoEuroopan unionin puolestaFör Europeiska unionen+++++ TIFF +++++За Съединените мексикански щатиPor los Estados Unidos MexicanosZa Spojené státy mexickéFor De Forenede Mexicanske StaterFür die Vereinigten Mexikanischen StaatenMehhiko Ühendriikide nimelΓια τις Ηνωμένες Πολιτείες του ΜεξικούFor the United Mexican StatesPour les Etats-Unis mexicainsPer gli Stati Uniti messicaniMeksikas Savienoto Valstu vārdā –Meksikos Jungtinių Valstijų varduA Mexikói Egyesült Államok részérőlGħall-Istati Uniti MessikaniVoor de Verenigde Mexicaanse StatenW imieniu Meksykańskich Stanów ZjednoczonychPelos Estados Unidos MexicanosPentru Statele Unite MexicaneZa Spojené štáty mexickéZa Združene države mehikeMeksikon yhdysvaltojen puolestaFör Mexikos förenta stater+++++ TIFF +++++--------------------------------------------------ПРИЛОЖЕНИЕ IСПИСЪК НА ДВУСТРАННИТЕ СПОРАЗУМЕНИЯ, ПОСОЧЕНИ В ЧЛЕН 1 ОТ НАСТОЯЩОТО СПОРАЗУМЕНИЕа) Споразумения за въздухоплавателни услуги между Съединените мексикански щати и държави-членки на Европейския съюз, които към датата на подписване на настоящото споразумение са били сключени и/или подписани:- Споразумение за въздушен транспорт между правителството на Съединените мексикански щати и федералното правителство на Австрия, подписано във Виена, Австрия на 27 март 1995 г., наричано по-нататък в приложение II "Споразумение Мексико — Австрия";- Споразумение за въздушен транспорт между правителството на Съединените мексикански щати и правителството на Кралство Белгия, подписано в Мексико Сити на 26 април 1999 г., наричано по-нататък в приложение II "Споразумение Мексико — Белгия";- Споразумение за въздушен транспорт между правителството на Съединените мексикански щати и правителството на Чешката и Словашка федеративна република, подписано в Мексико Сити на 14 август 1990 г., наричано по-нататък в приложение II "Споразумение Мексико — Чешка република".- Споразумение за въздушен транспорт между правителството на Съединените мексикански щати и правителството на Френската република, подписано в Париж, Франция на 18 май 1993 г., изменено със Споразумението за изменение и допълнение на Споразумението за въздушен транспорт между правителството на Съединените мексикански щати и правителството на Френската република, сключено чрез размяна на ноти, датирани в Париж и Мексико Сити на 13 януари и 4 февруари 2004 г., наричано по-нататък в приложение II "Споразумение Мексико — Франция";- Споразумение за въздушен транспорт между Съединените мексикански щати и Федерална република Германия, подписано в Мексико Сити на 8 март 1967 г., наричано по-нататък в приложение II "Споразумение Мексико — Германия";- Споразумение за въздушен транспорт между Съединените мексикански щати и Италианската република, подписано в Мексико Сити на 23 декември 1965 г., изменено със Споразумението за изменение и допълнение на Споразумението за въздушен транспорт между Съединените мексикански щати и Италианската република от 23 декември 1965 г., сключено чрез размяна на ноти, датирани в Рим, Италия на 2 август и 7 декември 2004 г., наричано по-нататък в приложение II "Споразумение Мексико — Италия";- Споразумение между правителството на Съединените мексикански щати и правителството на Великото херцогство Люксембург за въздушен транспорт, подписано в Мексико Сити на 19 март 1996 г., наричано по-нататък в приложение

type: contracts

jurisdiction: EU


text: II "Споразумение Мексико — Люксембург";- Споразумение за въздушен транспорт между правителството на Съединените мексикански щати и правителството на Кралство Нидерландия, подписано в Мексико Сити на 6 декември 1971 г., изменено със Споразумението за изменение и допълнение на Споразумението за въздушен транспорт между правителството на Съединените мексикански щати и правителството на Кралство Нидерландия, сключено чрез размяна на ноти, датирани в Мексико Сити на 24 август 1992 г., наричано по-нататък в приложение II "Споразумение Мексико — Нидерландия";- Споразумение за въздушен транспорт между правителството на Съединените мексикански щати и правителството на Република Полша, подписано в Мексико Сити на 11 октомври 1990 г., наричано по-нататък в приложение II "Споразумение Мексико — Полша";- Споразумение за гражданския въздушен транспорт между правителството на Съединените мексикански щати и правителството на Португалия, подписано в Лисабон, Португалия на 22 октомври 1948 г., наричано по-нататък в приложение II "Споразумение Мексико — Португалия".- Споразумение за въздушен транспорт между правителството на Съединените мексикански щати и правителството на Кралство Испания, подписано в Мексико Сити на 21 ноември 1978 г., наричано по-нататък в приложение II "Споразумение Мексико — Испания";- Споразумение между правителството на Съединените мексикански щати и правителството на Обединеното кралство Великобритания и Северна Ирландия относно въздухоплавателните услуги, подписано в Мексико Сити на 18 ноември 1988 г., наричано по-нататък в приложение II "Споразумение Мексико — Обединено кралство".б) Споразумения за въздухоплавателни услуги между Съединените мексикански щати и държави-членки на Европейския съюз, които към датата на подписване на настоящото споразумение не са били влезли в сила:- Споразумение за въздушен транспорт между Съединените мексикански щати и Кралство Испания, подписано в Мадрид, Испания на 8 април 2003 г.--------------------------------------------------ПРИЛОЖЕНИЕ IIСПИСЪК НА ЧЛЕНОВЕТЕ В СПОРАЗУМЕНИЯТА, ИЗБРОЕНИ В ПРИЛОЖЕНИЕ I И ПОСОЧЕНИ В ЧЛЕНОВЕ 2 И 3 ОТ НАСТОЯЩОТО СПОРАЗУМЕНИЕа) Определяне от държава-членка:- член 3 от Споразумение Мексико — Австрия;- член 3 от Споразумение Мексико — Белгия;- член 3 от Споразумение Мексико — Чешка република;- член 3 от Споразумение Мексико — Франция;- член 3 от Споразумение Мексико — Германия;- член 3 от Споразумение Мексико — Италия;- член 3 от Споразумение Мексико — Люксембург;- член 3 от Споразумение Мексико — Нидерландия;- член 3 от Споразумение Мексико — Полша;- член 2 от Споразумение Мексико — Португалия;- член 3 от Споразумение Мексико — Испания;- член 4 от Споразумение Мексико — Обединено кралство.б) Отказ, отмяна, спиране или ограничаване на лицензите или разрешенията:- член 4 от Споразумение Мексико — Австрия;- член 5 от Споразумение Мексико — Белгия;- член 4 от Споразумение Мексико — Чешка република;- член 4 от Споразумение Мексико — Франция;- член 4, първо изречение от Споразумение Мексико — Германия;- член 4 от Споразумение Мексико — Италия;- член 4 от Споразумение Мексико — Люксембург;- член 4 от Споразумение Мексико — Нидерландия;- член 4 от Споразумение Мексико — Полша;- член 7 от Споразумение Мексико — Португалия;- член 4 от Споразумение Мексико — Испания;- член 5 от Споразумение Мексико — Обединено кралство.в) Безопасност:- член 6 от Споразумение Мексико — Австрия;- член 7 от Споразумение Мексико — Белгия;- член 6 от Споразумение Мексико — Чешка република;- член 6а от Споразумение Мексико — Франция;- член 6а от Споразумение Мексико —


text: Италия;- член 6 от Споразумение Мексико — Люксембург;- член 6 от Споразумение Мексико — Нидерландия;- член 5 от Споразумение Мексико — Португалия;- член 8 от Споразумение Мексико — Обединено кралство.--------------------------------------------------ПРИЛОЖЕНИЕ IIIСПИСЪК НА ДРУГИТЕ ДЪРЖАВИ, ПОСОЧЕНИ В ЧЛЕН 2 ОТ НАСТОЯЩОТО СПОРАЗУМЕНИЕа) Република Исландия (съгласно Споразумението за Европейското икономическо пространство);б) Княжество Лихтенщайн (съгласно Споразумението за Европейското икономическо пространство);в) Кралство Норвегия (съгласно Споразумението за Европейското икономическо пространство);г) Конфедерация Швейцария (съгласно Споразумението между Европейската общност и Конфедерация Швейцария за въздушен транспорт).--------------------------------------------------


text:
 26.11.2015
 BG
 Официален вестник на Европейския съюз
 L 311/31
 РЕШЕНИЕ НА СЪВМЕСТНИЯ КОМИТЕТ НА ЕИП
 No 278/2014
 от 12 декември 2014 година
 за изменение на приложение II (Технически правила, стандарти, изпитания и сертифициране) към Споразумението за ЕИП [2015/2145]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Директива 2014/84/ЕС на Комисията от 30 юни 2014 г. за изменение на допълнение А към приложение II към Директива 2009/48/ЕО на Европейския парламент и на Съвета относно безопасността на детските играчки по отношение на никела (1) следва да бъде включена в Споразумението за ЕИП.
 (2)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 1а (Директива 2009/48/ЕО на Европейския парламент и на Съвета) от глава XXIII от приложение II към Споразумението за ЕИП се добавя следното тире:
 „—
 32014 L 0084: Директива 2014/84/ЕС на Комисията от 30 юни 2014 г. (ОB L 192, 1.7.2014 г., стр. 49).“
 Член 2
 Текстовете на Директива 2014/84/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 13 декември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (2).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 12 декември 2014 година.
 За Съвместния комитет на ЕИП
 Председател
 Kurt JÄGER
 (1) ОB L 192, 1.7.2014 г., стр. 49.
 (2) Без отбелязани конституционни изисквания.


text:
 13.12.2012
 BG
 Официален вестник на Европейския съюз
 L 341/12
 РЕШЕНИЕ НА СЪВМЕСТНИЯ КОМИТЕТ НА ЕИП
 No 161/2012
 от 28 септември 2012 година
 за изменение на приложение II (Технически наредби, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 223/2012 на Комисията от 14 март 2012 г. за изменение на Регламент (ЕО) No 2003/2003 на Европейския парламент и на Съвета относно торовете с цел привеждане на приложения I и IV към него в съответствие с техническия прогрес (1) трябва да бъде включен в Споразумението за ЕИП.
 (2)
 Поради това приложение II към Споразумението за ЕИП следва съответно да бъде изменено,
 ПРИЕ НАСТОЯЩОТО РЕШЕНИЕ:
 Член 1
 В глава ХIV, точка 1 (Регламент (ЕО) No 2003/2003 на Европейския парламент и на Съвета) от приложение II към Споразумението за ЕИП се добавя следното тире:
 „—
 32012 R 0223: Регламент (ЕС) No 223/2012 на Комисията от 14 март 2012 г. (ОВ L 75, 15.3.2012 г., стр. 12).“
 Член 2
 Текстовете на Регламент (ЕС) No 223/2012 на исландски и норвежки език, които се публикуват в притурката за ЕИП на Официален вестник на Европейския съюз, са автентични.
 Член 3
 Настоящото решение влиза в сила на 1 ноември 2012 г., при условие че са направени всички нотификации до Съвместния комитет на ЕИП съгласно член 103, параграф 1 от Споразумението за ЕИП (2).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 28 септември 2012 година.
 За Съвместния комитет на ЕИП
 Председател
 Atle LEIKVOLL
 (1) ОВ L 75, 15.3.2012 г., стр. 12.
 (2) Не са посочени конституционни изисквания.


text:
 Важна правна забележка
 |
 22004D0047
 Официален вестник n° L 277 , 26/08/2004 стр. 0012 - 0012 Официален вестник n° L 277 , 26/08/2004 стр. 0014 - 0014 специално чешко издание глава 11 том 09 стр. 86 - 86 специално испанско издание глава 11 том 09 стр. 86 - 86 специално унгарско издание глава 11 том 09 стр. 86 - 86 специално литвийско издание глава 11 том 09 стр. 86 - 86 LV.ES глава 11 том 09 стр. 86 - 86 MT.ES глава 11 том 09 стр. 86 - 86 PL.ES глава 11 том 09 стр. 86 - 86 SK.ES глава 11 том 09 стр. 86 - 86 специално словенско издание глава 11 том 09 стр. 86 - 86
 Решение на Съвместния комитет на ЕИПNo 47/2004от 23 април 2004 годиназа изменение на приложение ХX (Околна среда) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение ХХ към Споразумението е изменено с Решение No 160/2003 на Съвместния комитет на ЕИП от 7 ноември 2003 г. [1].(2) Регламент (ЕО) No 1804/2003 на Европейския парламент и на Съвета от 22 септември 2003 г. за изменение на Регламент (ЕО) No 2037/2000 по отношение на контрола на халон, изнасян за критични нужди, износа на продукти и оборудване, съдържащи хлорофлуорвъглеводороди и контрола върху бромохлорметан, [2] трябва да бъде включено в Споразумението,РЕШИ:Член 1Следното тире се добавя в точка 21 аа (Регламент (ЕО) No 2037/2000 на Европейския парламент и на Съвета) от приложение ХХ към Споразумението:- "— 32003 R 1804: Регламент (ЕО) No 1804/2003 на Европейския парламент и на Съвета от 22 септември 2003 г. (ОВ L 265, 16.10.2003 г., стр. 1)."Член 2Текстовете на Регламент (ЕО) No 1804/2003 на исландски и норвежки език, които предстои да бъдат публикувани в притурката за ЕИП в Официален вестник на Европейския съюз, са автентични.Член 3Настоящото решение влиза в сила на 24 април 2004 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 23 април 2004 година.За Съвместния комитет на ЕИППредседателP. Westerlund[1] ОВ L 41, 12.2.2004 г., стр. 58.[2] ОВ L 265, 16.10.2003 г., стр. 1.[***] Не са посочени конституционни изисквания.--------------------------------------------------


text:
 Важна правна забележка
 |
 22006D0135
 Официален вестник n° L 366 , 21/12/2006 стр. 0077 - 0078
 Решение на Съвместния комитет на ЕИПNo 135/2006от 27 октомври 2006 годиназа изменение на приложение XXI (Статистика) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "споразумението", и по-специално член 98 от него,като има предвид, че:(1) Приложение ХХI към споразумението е изменено с Решение No 126/2006 на Съвместния комитет на ЕИП от 22 септември 2006 г. [1].(2) Регламент (ЕО) No 601/2006 на Комисията от 18 април 2006 г. за прилагане на Регламент (ЕО) No 184/2005 на Европейския парламент и на Съвета по отношение на формата и процедурата за предаване на данни [2] следва да се включи в споразумението.(3) Регламент (ЕО) No 602/2006 на Комисията от 18 април 2006 г. за адаптиране на Регламент (ЕО) No 184/2005 на Европейския парламент и на Съвета чрез актуализирането на изискванията по отношение на данните [3] следва да се включи в споразумението,РЕШИ:Член 1Приложение XXI към споразумението се изменя, както следва:1. В точка 19т (Регламент (ЕО) No 184/2005 на Европейския парламент и на Съвета) се добавя следното:"изменен със:- 32006 R 0602: Регламент (ЕО) No 602/2006 на Комисията от 18 април 2006 г. (ОВ L 106, 19.4.2006 г., стр. 10)."2. След точка 19т (Регламент (ЕО) No 184/2005 на Европейския парламент и на Съвета) се добавя следната точка:"19та. 32006 R 0601: Регламент (ЕО) No 601/2006 на Комисията от 18 април 2006 г. за прилагане на Регламент (ЕО) No 184/2005 на Европейския парламент и на Съвета по отношение на формата и процедурата за предаване на данни (ОВ L 106, 19.4.2006 г., стр. 7)."Член 2Текстовете на Регламенти No 601/2006 и No 602/2006 на исландски и норвежки език, които се публикуват в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 28 октомври 2006 г., при условие че всички нотификации до Съвместния комитет на ЕИП съгласно член 103, параграф 1 от споразумението са направени [****].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 27 октомври 2006 година.За Съвместния комитет на ЕИППредседателOda Helen Sletnes[1] ОВ L 333, 30.11.2006 г., стр. 57.[2] ОВ L 106, 19.4.2006 г., стр. 7.[3] ОВ L 106, 19.4.2006 г., стр. 10.[****] Не са посочени конституционни изисквания.--------------------------------------------------


text:
 3.12.2014
 BG
 Официален вестник на Европейския съюз
 L 347/45
 РЕШЕНИЕ No 1/2014 НА СЪВЕТА ЗА АСОЦИИРАНЕ ЕС—МАРОКО
 от 3 октомври 2014 година
 за изменение на член 15, параграф 7 от Протокол No 4 към Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, относно определянето на понятието „продукти с произход“ и методите на административно сътрудничество
 (2014/869/ЕС)
 СЪВЕТЪТ ЗА АСОЦИИРАНЕ,
 като взе предвид Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, и по-специално член 39 от Протокол No 4 към него,
 като има предвид, че:
 (1)
 Член 15, параграф 7 от Протокол No 4 към Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна (1) („споразумението“), изменен с Решение No 1/2010 на Съвета за асоцииране ЕС—Мароко от 23 август 2010 г. (2), позволява при определени условия частично възстановяване или освобождаване от мита или такси с равностоен ефект до 31 декември 2012 г.
 (2)
 За да се осигурят яснота, дългосрочна икономическа предвидимост и правна сигурност за стопанските субекти, страните по споразумението се договориха да удължат срока на прилагане на член 15, параграф 7 от Протокол No 4 към споразумението с три години, считано от 1 януари 2013 г.
 (3)
 Протокол No 4 към споразумението следва да бъде съответно изменен.
 (4)
 Тъй като член 15, параграф 7 от Протокол No 4 към споразумението не се прилага след 31 декември 2012 г., настоящото решение следва да се прилага от 1 януари 2013 г.,
 ПРИЕ НАСТОЯЩОТО РЕШЕНИЕ:
 Член 1
 Член 15, параграф 7, последна алинея от Протокол No 4 към Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, относно определянето на понятието „продукти с произход“ и методите на административно сътрудничество се заменя със следния текст:
 „Настоящият параграф се прилагат до 31 декември 2015 г. и може да бъде преразглеждан по взаимна договореност между страните.“
 Член 2
 Настоящото решение влиза в сила в деня на приемането му.
 То се прилага от 1 януари 2013 г.
 Съставено в Брюксел на 3 октомври 2014 година.
 За Съвета за асоцииране
 Председател
 F. MOGHERINI
 (1) ОВ L 70, 18.3.2000 г., стр. 2.
 (2) ОВ L 248, 22.9.2010 г., стр. 66.


text:
 9.8.2007
 BG
 Официален вестник на Европейския съюз
 L 209/82
 РЕШЕНИЕ НА СЪВМЕСТНИЯ КОМИТЕТ НА ЕИП
 No 45/2007
 от 27 април 2007 година
 за изменение на приложение XXII „Дружествено право“ към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „споразумението“, и по-специално член 98 от него,
 като има предвид, че:
 (1)
 Приложение XXII към споразумението беше изменено с Решение No 160/2006 на Съвместния комитет на ЕИП от 8 декември 2006 г. (1)
 (2)
 Регламент (ЕО) No 1329/2006 на Комисията от 8 септември 2006 г. за изменение на Регламент (ЕО) No 1725/2003 относно приемането на някои международни счетоводни стандарти в съответствие с Регламент (ЕО) No 1606/2002 на Европейския парламент и на Съвета по отношение на разяснения 8 и 9 на Комитета за разяснения на международните стандарти за финансови отчети (IFRIC) (2) следва да бъде включен в споразумението,
 РЕШИ:
 Член 1
 В точка 10ба (Регламент (ЕО) No 1725/2003 на Комисията) от приложение XXII към споразумението се добавя следното тире:
 „—
 32006 R 1329: Регламент (EО) No 1329/2006 на Комисията от 8 септември 2006 г. (ОВ L 247, 9.9.2006 г., стр. 3).“
 Член 2
 Текстовете на Регламент (ЕО) No 1329/2006 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила 20 дни след неговото приемане, при условие че всички нотификации, предвидени в член 103, параграф 1 от споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 27 април 2007 година.
 За Съвместния комитет на ЕИП
 Председател
 Alan SEATTER
 (1) ОВ L 89, 29.3.2007 г., стр. 38.
 (2) ОВ L 247, 9.9.2006 г., стр. 3.
 (3) Без отбелязани конституционни изисквания.


text:
 22.6.2017
 BG
 Официален вестник на Европейския съюз
 L 161/23
 РЕШЕНИЕ НА СЪВМЕСТНИЯ КОМИТЕТ НА ЕИП
 No 247/2015
 от 30 октомври 2015 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2017/1036]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2015/1362 на Комисията от 6 август 2015 г. за изменение на приложение III към Регламент (ЕО) No 1333/2008 на Европейския парламент и на Съвета по отношение на употребата на силициев диоксид (Е 551) в екстракти от розмарин (Е 392) (1) следва да бъде включен в Споразумението за ЕИП.
 (2)
 Регламент (ЕС) 2015/1378 на Комисията от 11 август 2015 г. за изменение на приложение II към Регламент (ЕО) No 1333/2008 на Европейския парламент и на Съвета по отношение на употребата на рибофлавини (Е 101) и каротини (Е 160а) в сушени картофени гранули и люспи (2) следва да бъде включен в Споразумението за ЕИП.
 (3)
 Настоящото решение се отнася до законодателство относно хранителните продукти. Законодателството относно хранителните продукти не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част на глава XII от приложение II към Споразумението за ЕИП. Следователно настоящото решение не се прилага по отношение на Лихтенщайн.
 (4)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 54щщщщс (Регламент (ЕО) No 1333/2008 на Европейския парламент и на Съвета) на глава XII от приложение II към Споразумението за ЕИП се добавят следните тирета:
 „—
 32015 R 1362: Регламент (ЕС) 2015/1362 на Комисията от 6 август 2015 г. (ОВ L 210, 7.8.2015 г., стр. 22),
 —
 32015 R 1378: Регламент (ЕС) 2015/1378 на Комисията от 11 август 2015 г.(ОВ L 213, 12.8.2015 г., стр. 1).“
 Член 2
 Текстовете на Регламенти (ЕС) 2015/1362 и (ЕС) 2015/1378 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 ноември 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 30 октомври 2015 година.
 За Съвместния комитет на ЕИП
 Председател
 Oda SLETNES
 (1) ОВ L 210, 7.8.2015 г., стр. 22.
 (2) ОВ L 213, 12.8.2015 г., стр. 1.
 (*1) Без отбелязани конституционни изисквания.


text:
 3.9.2009
 BG
 Официален вестник на Европейския съюз
 L 232/22
 РЕШЕНИЕ НА СЪВМЕСТНИЯ КОМИТЕТ НА ЕИП
 No 66/2009
 от 29 май 2009 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XIII към Споразумението бе изменено с Решение на Съвместния комитет на ЕИП No 50/2009 от 24 април 2009 г. (1).
 (2)
 Регламент (ЕО) No 859/2008 на Комисията от 20 август 2008 година за изменение на Регламент (ЕИО) No 3922/91 на Съвета по отношение на общите технически изисквания и административни процедури, приложими към търговските превози със самолет (2) следва да се включи в Споразумението,
 РЕШИ:
 Член 1
 Следното тире се добавя в точка 66а (Регламент (ЕИО) No 3922/91 на Съвета) от приложение XIII към Споразумението:
 „—
 32008 R 0859: Регламент (ЕО) No 859/2008 на Комисията от 20 август 2008 г. (ОВ L 254, 20.9.2008 г., стр. 1).“
 Член 2
 Текстовете на Регламент (ЕО) No 859/2008 на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, имат еднаква сила.
 Член 3
 Настоящото решение влиза в сила на 30 май 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 29 май 2009 година.
 За Съвместния комитет на ЕИП
 Председател
 Alan SEATTER
 (1) ОВ L 162, 25.6.2009 г., стр. 1.
 (2) ОВ L 254, 20.9.2008 г., стр. 1.
 (3) Без отбелязани конституционни изисквания.


text:
 30.7.2015
 BG
 Официален вестник на Европейския съюз
 L 202/55
 РЕШЕНИЕ НА СЪВМЕСТНИЯ КОМИТЕТ НА ЕИП
 No 201/2014
 от 25 септември 2014 година
 за изменение на Протокол 26 (относно компетенциите и функциите на Надзорния орган на ЕАСТ по отношение на държавните помощи) към Споразумението за ЕИП [2015/1269]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство (Споразумението за ЕИП), и по-специално член 98 от него,
 като има предвид, че:
 (1)
 Регламент (ЕС) No 372/2014 на Комисията от 9 април 2014 г. за изменение на Регламент (ЕО) No 794/2004 във връзка с изчисляването на определени времеви срокове, с обработването на жалбите и с определянето и защитата на поверителната информация (1) следва да бъде включен в Споразумението за ЕИП
 (2)
 Ето защо Протокол 26 към Споразумението за ЕИП следва да бъде съответно изменен,
 ПРИЕ НАСТОЯЩОТО РЕШЕНИЕ:
 Член 1
 В член 2, точка 2 (Регламент (ЕО) No 794/2004 на Комисията) от Протокол 26 към Споразумението за ЕИП се добавя следното тире:
 „—
 32014 R 0372: Регламент (ЕС) No 372/2014 на Комисията от 9 април 2014 г. (ОВ L 109, 12.4.2014 г., стр. 14).“
 Член 2
 Текстовете на Регламент (ЕС) No 372/2014 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 26 септември 2014 г., при условие че всички нотификации, предвидени в член 103, параграф 1 от Споразумението за ЕИП, са внесени (2), или в деня, в който влиза в сила Решение на Съвместния комитет на ЕИП, с което Регламент (ЕС) No 734/2013 на Съвета се включва в Споразумението за ЕИП, ако тази дата е по-късна.
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 25 септември 2014 година.
 За Съвместния комитет на ЕИП
 Председател
 Kurt JÄGER
 (1) ОВ L 109, 12.4.2014 г., стр. 14.
 (2) Без отбелязани конституционни изисквания.


text:
 10.7.2010
 BG
 Официален вестник на Европейския съюз
 L 177/40
 Единствено оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН относно статута — TRANS/WP.29/343, който е на разположение на адрес: http://www.unece.org/trans/main/wp29/wp29wgs/wp29gen/wp29fdocstts.html
 Правило No 6 на Икономическата комисия за Европа на Организацията на обединените нации (ИКЕ на ООН) — Единни предписания за одобрение на пътепоказатели на моторни превозни средства и техните ремаркета
 Включващо всички текстове в сила до:
 Допълнение 18 към серия от изменения 01 — Дата на влизане в сила: 24 октомври 2009 г.
 Списък на грешките 1 към допълнение 18 — Дата на влизане в сила: 11 ноември 2009 г.
 Допълнение 19 към серия от изменения 01 — Дата на влизане в сила: 19 август 2010 г.
 СЪДЪРЖАНИЕ
 ПРАВИЛО
 0.
 Обхват
 1.
 Определения
 2.
 Заявление за одобрение
 3.
 Маркировки
 4.
 Одобрение
 5.
 Общи изисквания
 6.
 Интензитет на излъчваната светлина
 7.
 Процедура на изпитване
 8.
 Цвят на излъчваната светлина
 9.
 Промени на тип пътепоказател за моторни превозни средства и техните ремаркета и разширение на одобрението
 10.
 Съответствие на производството
 11.
 Санкции за несъответствие на производството
 12.
 Окончателно прекратяване на производството
 13.
 Наименования и адреси на техническите служби, отговарящи за провеждането на изпитвания за одобрение, както и на административните отдели
 14.
 Преходни разпоредби
 ПРИЛОЖЕНИЯ
 Приложение 1 —
 Категории пътепоказатели: минимални ъгли, изисквани за разпределението на светлината в пространството за тези категории пътепоказатели
 Приложение 2 —
 Съобщение относно одобрението, отказа, разширението, отмяната на одобрение или окончателното прекратяване на производството на тип пътепоказател съгласно Правило No 6
 Приложение 3 —
 Оформление на маркировката за одобрение
 Приложение 4 —
 Фотометрични измервания
 Приложение 5 —
 Цвят на автомобилножълтите светлини — Координати на цветността
 Приложение 6 —
 Минимални изисквания за процедурите на контрол за съответствие на производството
 Приложение 7 —
 Минимални изисквания за вземане на образци от инспектор
 0. ОБХВАТ
 Настоящото правило се прилага за пътепоказатели на превозни средства от категориите L, M, N, O и T (1).
 1. ОПРЕДЕЛЕНИЯ
 По смисъла на настоящото правило:
 1.1. „пътепоказател“ означава устройство, монтирано върху моторно превозно средство или ремарке, което, задействано от водача, сигнализира за намерението на водача да измени посоката на движение на превозното средство. Настоящото правило се прилага само за неподвижни мигащи светлинни устройства, чието мигане се получава чрез прекъсване на захранването на лампата с електрически ток.
 1.2. Определенията, дадени в Правило No 48 и неговите серии от изменения, които са в сила към момента на заявлението за одобрение на типа, се прилагат към настоящото правило.
 1.3. „Пътепоказатели от различен тип“ означава пътепоказатели, които се различават по такива основни признаци като:
 a)
 търговското наименование или марка;
 б)
 характеристиките на оптичната система (нива на интензитет, ъгли на разпределение на светлината, категория нажежаема лампа, модул на светлинния източник и др.);
 в)
 категорията на пътепоказателните светлини;
 г)
 орган за регулиране на интензитета, ако има такъв.
 Промяната на цвета на нажежаемата лампа или на цвета на даден филтър не представлява изменение на типа.
 1.4.


text:
Позоваванията, които се правят в настоящото правило към стандартна (еталонна) нажежаема лампа(и) и към Правило No 37 се отнасят до Правило No 37 и неговите серии от изменения, които са в сила към момента на заявлението за одобрение на тип.
 2. ЗАЯВЛЕНИЕ ЗА ОДОБРЕНИЕ
 2.1. Заявлението за одобрение на типа пътепоказател се подава от титуляря на търговското наименование или марка или от негов надлежно упълномощен представител. В него се посочва към коя категория или към коя от категориите 1, 1a, 1b, 2a, 2b, 5 или 6 съгласно приложение 1 принадлежи пътепоказателят и, ако принадлежи към категория 2, дали има постоянен светлинен интензитет (категория 2а), или регулируем светлинен интензитет (категория 2b) и дали пътепоказателят може също да се използва в модул от две светлини от една и съща категория. По избор на заявителя в него се уточнява дали устройството може да бъде монтирано на превозното средство с различен наклон на базовата ос спрямо базовите равнини на превозното средство и спрямо повърхността на пътя или може да се върти около базовата ос; тези различни условия на монтиране се указват във формуляра за съобщение.
 За всеки тип пътепоказател заявлението за одобрение се придружава от:
 2.2.1. достатъчно подробни чертежи (в три екземпляра), които дават възможност за идентификация на типа и категорията и показват геометричното положение(я), в което пътепоказателят може да бъде монтиран на превозното средство; оста на наблюдение, приета като базова ос при изпитванията (хоризонтален ъгъл Н = 0°, вертикален ъгъл V = 0°) и точката, приета като базов център при споменатите изпитвания. Чертежите показват мястото, предназначено за номера на одобрението и за допълнителните символи, спрямо окръжността на маркировката за одобрение;
 2.2.2. кратко техническо описание, в което, с изключение на светлините с незаменяеми светлинни източници, по-специално се посочват:
 a)
 предписаната категория или категории нажежаема лампа(и); съответната категория нажежаема лампа трябва да бъде една от категориите, които се съдържат в Правило No 37 и неговите серии от изменения, които са в сила към момента на заявлението за одобрение на тип; и/или
 б)
 уникалния идентификационен код на модула на светлинния източник;
 2.2.3. за пътепоказател от категория 2b — кратко описание на органа за регулиране на интензитета, схема на разположението и спецификация на характеристиките на системата, осигуряваща двете нива на интензитет;
 2.2.4. за пътепоказателните светлини от категории 1, 1a, 1b, 2a и 2b — информация относно сигнала съгласно точка 6.2.2 по-долу
 2.2.5. два образеца: ако одобрението се прилага към устройства, които не са еднакви, но са симетрични и пригодни за монтиране, едно от лявата и едно от дясната страна на превозното средство, двата представени образеца могат да бъдат еднакви и да бъдат пригодни за монтиране само от дясната или само от лявата страна на превозното средство;
 за пътепоказател от категория 2b заявлението се придружава от устройството за регулиране на интензитета или от генератор, който изработва същия сигнал(и).
 3. МАРКИРОВКИ
 Устройствата, предоставени за одобрение, трябва:
 3.1. да носят търговското наименование или марка на заявителя; тази маркировка трябва да бъде ясна, четлива и незаличима;
 3.2. с изключение на светлините с незаменяеми светлинни източници, те трябва да носят ясна, четлива


text:
и незаличима маркировка, указваща:
 a)
 предписаната категория или категории нажежаема лампа(и); и/или
 б)
 уникалния идентификационен код на модула на светлинния източник;
 3.3. да имат предвидено пространство с достатъчни размери за маркировката за одобрение и за допълнителните символи, предписани в точка 4.2 по-долу; това пространство се отбелязва върху чертежите, споменати в точка 2.2.1 по-горе;
 3.4. в случай на светлини с електронна пусково-регулираща апаратура или орган за регулиране на интензитета, и/или незаменяеми светлинни източници и/или модул(и) на светлинния източник — маркировката за номиналната мощност или за границите на номиналното напрежение и номиналната максимална мощност;
 в случай на светлини с модул(и) на светлинния източник на модула(модулите) на светлинния източник трябва да бъде нанесено:
 3.5.1. търговското наименование или марка на заявителя; тази маркировка трябва да бъде ясна, четлива и незаличима;
 3.5.2. уникалният идентификационен код на модула; тази маркировка трябва да бъде ясна, четлива и незаличима. Този уникален идентификационен код се състои от началните букви „MD“ за „MODULE“, следвани от маркировката за одобрение без окръжността, предписана в точка 4.2.1.1 по-долу, и в случай на използване на няколко различаващи се модула на светлинен източник следвани от допълнителни символи или букви; уникалният идентификационен код се отбелязва на чертежите, споменати в точка 2.2.1 по-горе.
 Не е задължително маркировката за одобрение да бъде еднаква с маркировката на светлината, за която е предназначен модулът, но двете маркировки трябва да бъдат от един и същ заявител;
 3.5.3. маркировка за границите на номиналното напрежение и номиналната мощност.
 3.6. Електронната пусково-регулираща апаратура или органът за регулиране на интензитета, които са част от светлината, но не са включени в корпуса на светлината, трябва да носят името на производителя и неговия идентификационен номер.
 4. ОДОБРЕНИЕ
 4.1. Общи положения
 4.1.1. Ако двете устройства, предоставени съгласно точка 2.2.4 по-горе, отговарят на изискванията на настоящото правило, се издава одобрение.
 4.1.2. Когато се констатира, че групирани, комбинирани или взаимно вградени светлини съответстват на изискванията на няколко правила, приложени към Спогодбата от 1958 г., може да бъде нанесена само една международна маркировка за одобрение, при условие че тези светлини не са групирани, комбинирани или взаимно вградени с друга светлина или светлини, които не удовлетворяват някое от тези правила.
 4.1.3. На всеки одобрен тип се присвоява номер на одобрението. Първите му две цифри (понастоящем 01 и съответстващи на серията от изменения 01 в сила от 27 юни 1987 г.) указват серията от изменения, включващи най-новите основни технически изменения, направени по правилото към момента на издаване на одобрение. Една и съща страна по договора не може да присвоява същия номер на друг тип устройство, обхванат от настоящото правило. Пътепоказателите от различни категории, могат да бъдат маркирани със само един номер на одобрение, когато те съставляват един модул.
 4.1.4. Страните по Спогодбата от 1958 г., прилагащи настоящото правило, биват уведомявани за всяко одобрение, разширение, отказ или отмяна на одобрение или за окончателно прекратяване на производството на тип устройство съгласно настоящото правило, посредством формуляр, който съответства на образеца от приложение 2 към настоящото правило.
 4.1.5. На всяко устройство, което съответства на одобрен по настоящото правило тип, в допълнение на маркировките, предписани съответно в точки


text:
3.1, 3.2 или 3.4, в пространството, посочено в точка 3.3 по-горе, трябва да бъде нанесена маркировката за одобрение, описана в точки 4.2 и 4.3 по-долу.
 4.2. Състав на маркировката за одобрение
 Маркировката за одобрение се състои от:
 международна маркировка за одобрение, която се състои от:
 4.2.1.1. оградена с окръжност буква „E“, следвана от отличителния номер на държавата, която е издала одобрението; (2)
 4.2.1.2. номера на одобрението, предписан в точка 4.1.3 по-горе.
 следния допълнителен символ (или символи):
 4.2.2.1. едно или повече от числата: 1, 1a, 1b, 2a, 2b, 5 или 6 в зависимост от принадлежността на устройството към една или повече от категориите 1, 1a, 1b, 2a, 2b, 5 или 6, за която или които е поискано одобрение в съответствие с точка 2.1;
 4.2.2.2. върху устройствата, които не могат да бъдат монтирани произволно и от двете страни на превозното средство — стрелка, показваща положението, в което се монтира устройството (в случай на устройства от категории 1, 1a, 1b, 2a и 2b стрелката е насочена към външната страна на превозното средство, а в случай на устройства от категории 3, 4, 5 и 6 — към предната част на превозното средство). Освен това в този случай за устройства от категория 6 върху устройството се поставя означение „R“ или „L“, които указват лявата или дясна страна на превозното средство;
 4.2.2.3. върху устройствата, които могат да бъдат използвани като част от модул от две светлини — допълнителната буква „D“ от дясната страна на символа, упоменат в точка 4.2.2.1;
 4.2.2.4. върху устройства с ограничено светлоразпределение в съответствие с точка 2.1.3. от приложение 4 към настоящото правило — вертикална стрелка с начало хоризонталния сегмент и насочена надолу.
 4.2.2.5. Двете цифри на номера на одобрение, които указват серията от изменения в сила към момента на издаване на одобрението и, при необходимост, изискваната стрелка могат да бъдат маркирани в близост до гореспоменатите допълнителни символи.
 4.2.2.6. Маркировките и символите, посочени в точки 4.2.1 и 4.2.2, трябва да бъдат незаличими, ясни и четливи, дори и след монтирането на устройството в превозното средство.
 4.3. Оформление на маркировката за одобрение
 4.3.1. Самостоятелни светлини
 В приложение 3, фигура 1 към настоящото правило е даден пример за оформление на маркировката за одобрение, съдържаща гореспоменатите допълнителни символи.
 Когато различни типове светлини, съответстващи на изискванията на няколко правила, използват еднаква външна леща, имаща еднакъв или различен цвят, може да бъде поставена само една международна маркировка за одобрение, състояща се от оградена с окръжност буква „E“, следвана от отличителния номер на държавата, която е издала одобрението, и номера на одобрението. Тази маркировка за одобрение може да бъде поставена на произволно място на светлината, при условие че:
 4.3.1.1. е видима след монтирането ѝ;
 4.3.1.2. идентификационният символ за всяка светлина, съответен за всяко правило, съгласно което е било издадено одобрение, заедно със съответната серия от изменения, включваща най-новите основни технически изменения, направени по правилото към момента на издаване на одобрението, и, при необходимост, съответната стрелка се маркират.
 4.3.1.3. Размерът на елементите на отделната маркировка за одобрение не трябва да бъде по-малък от минималния размер, определен за най-малките отделни маркировки по


text:
правилото, съгласно което е издадено одобрението.
 4.3.1.4. Основният корпус на светлината трябва да включва пространството, описано в точка 3.3 по-горе, и да носи маркировката за одобрение на фактическата функция(и).
 4.3.1.5. Фигура 4 в приложение 3 към настоящото правило дава примери на маркировка за одобрение, съдържаща гореспоменатите допълнителни символи.
 4.3.2. Групирани, комбинирани или взаимно вградени светлини
 Когато се констатира, че групирани, комбинирани или взаимно вградени светлини съответстват на изискванията на няколко правила, може да бъде поставена само една международна маркировка за одобрение, състояща се от оградена с окръжност буква „E“, следвана от отличителния номер на държавата, която е издала одобрението, и номера на одобрението. Тази маркировка за одобрение може да бъде разположена на произволно място върху групираните, комбинираните или взаимно вградените светлини, при условие че:
 4.3.2.1.1. е видима след монтирането им;
 4.3.2.1.2. никоя част от групираните, комбинирани или взаимно вградени светлинни устройства, излъчващи светлина, не може да бъде отстранена, без да бъде отстранена в същото време маркировката за одобрение.
 идентификационният символ за всяка светлина, съответен за всяко правило, съгласно което е било издадено одобрение, заедно със съответната серия от изменения, включваща най-новите основни технически изменения, направени по правилото към момента на издаване на одобрението, и при необходимост съответната стрелка се маркират:
 4.3.2.2.1. или върху съответната светлоизлъчваща повърхност;
 4.3.2.2.2. или в случай на група — по такъв начин, че всяка светлина от групираните, комбинираните или взаимно вградените светлини да може лесно да се идентифицира.
 4.3.2.3. Размерът на елементите на отделната маркировка за одобрение не трябва да бъде по-малък от минималния размер, определен за най-малките отделни маркировки по правилото, съгласно което е издадено одобрението.
 4.3.2.4. На всеки одобрен тип се присвоява номер на одобрението. Една и съща страна по договора не може да присвоява същия номер на друг тип групирани, комбинирани или взаимно вградени светлини, обхванат от настоящото правило.
 4.3.2.5. В приложение 3, фигура 2 към настоящото правило са дадени примери на оформлението на маркировките за одобрение за групирани, комбинирани или взаимно вградени светлини, съдържащи всички горепосочени допълнителни символи.
 4.3.3. Светлини, взаимно вградени с други светлини, на които лещата може също така да бъде използвана за други типове светлини
 Прилагат се разпоредбите, определени в точка 4.3.2 по-горе.
 4.3.3.1. Освен това, когато се използва една и съща леща, върху последната могат да бъдат нанесени различните маркировки за одобрение на различните типове предни фарове или комплекти светлини, при условие че основният корпус на предния фар, дори ако не може да бъде отделен от лещата, съдържа също пространството, описано в точка 3.3 по-горе, и носи маркировките за одобрение на фактическите функции.
 Когато различни типове предни фарове имат общ основен корпус, на последния могат да бъдат нанесени различните маркировки за одобрение.
 4.3.3.2. В приложение 3, фигура 3 към настоящото правило са дадени примери на маркировки на одобрение за светлини, взаимно вградени с преден фар.
 4.4. Маркировката за одобрение трябва да бъде ясна, четлива и незаличима. Тя може да бъде поставена върху вътрешна или външна част (прозрачна или не) на устройството, която не може да се отдели от прозрачната част на устройството, излъчващо светлината. Във всеки случай маркировката


text:
трябва да е видима, когато устройството е монтирано на превозното средство или когато подвижна част като капака на двигателя или на багажника или врата е отворена.
 5. ОБЩИ ИЗИСКВАНИЯ
 5.1. Всяко предоставено устройство трябва да съответства на изискванията, изложени в точки 6 и 8 по-долу.
 5.2. Устройствата трябва да бъдат проектирани и конструирани така, че при нормална експлоатация и независимо от вибрациите, на които могат да бъдат подложени, да продължават да работят задоволително и да запазват характеристиките, предписани в настоящото правило.
 В случай на модули на светлинен източник се проверява дали:
 5.3.1. конструкцията на модула(ите) на светлинния източник е такава, че:
 a)
 никой от модулите на светлинен източник да не може да бъде монтиран в никое друго положение освен в предвиденото и правилно положение, както и да може да бъде демонтиран единствено с използването на инструмент(и);
 б)
 ако в корпуса на устройството са използвани няколко модула на светлинен източник, модулите на светлинния източник, които са с различни характеристики, да не бъдат взаимозаменяеми в един и същи корпус на светлина.
 5.3.2. Модулът(ите) на светлинния източник трябва да бъде защитен срещу вмешателство.
 5.4. В случай на повреда на органа за регулиране на интензитета на пътепоказател от категория 2b, излъчващ по-голяма от максималната стойност за категория 2a, изискванията за постоянен интензитет на светлината за категория 2a трябва да бъдат автоматично изпълнени.
 В случай на заменяема нажежаема лампа(и):
 5.5.1. може да бъде използвана всяка категория или категории нажежаема лампа(и), одобрена съгласно Правило No 37, при условие че в Правило No 37 и неговите серии от изменения, които са в сила към момента на заявлението за одобрение на тип, няма никакви ограничения за използването;
 5.5.2. конструкцията на устройството трябва да бъде такава, че нажежаемата лампа да не може да бъде монтирана в никое друго положение освен в правилното;
 5.5.3. фасонката на нажежаемата лампа трябва да съответства на характеристиките, дадени в Публикация на IEC 60061. Прилага се таблицата с данни за фасонката, съответстваща на категорията на използваната нажежаема лампа.
 6. ИНТЕНЗИТЕТ НА ИЗЛЪЧВАНАТА СВЕТЛИНА
 Интензитетът на светлината, излъчвана от всяко от двете предоставени устройства, в случай на пътепоказатели от категории 1, 1a, 1b, 2a или 2b по базовата ос, а в случай на пътепоказатели от категории 5 или 6 по посока А съгласно приложение 1, трябва да бъде не по-малък от минималната и не по-голям от максималната стойност на интензитета, посочена по-долу:
 Категория пътепоказател
 Минимален светлинен интензитет в cd
 Максимални стойности на светлинния интензитет в cd, когато са използвани като:
 Единична светлина
 Светлина (единична), маркирана с „D“ (вж. точка 4.2.2.3)
 1
 175
 1 000
 500
 1a
 250
 1 200
 600
 1b
 400
 1 200
 600
 2a (постояен интензитет)
 50
 500
 250
 2b (регулируем)
 50
 1 000
 500
 5
 0,6
 280
 140
 6
 50
 280
 140
 6.1.1. Общата стойност на максималния интензитет на модул от два или повече пътепоказателя не трябва да надвишава максималната стойност.
 6.1.2. Когато модул от две или повече светлини с еднаква функция се смята за единична светлина, тя трябва да отговаря на изискванията за:
 а)
 максималния интензитет, когато всички светлини светят заедно (последната


text:
колона от таблицата);
 б)
 минималния интензитет, ако една светлина е повредена.
 В случай на повреда на единична светлина от категориите 1, 1a, 1b, 2a и 2b, съдържаща повече от един светлинен източник, се прилагат следните разпоредби:
 6.2.1. група от светлинни източници, които са свързани електрически така, че повредата на един от тях да бъде причина всички те да престанат да излъчват светлина, се счита за един светлинен източник;
 6.2.2. подава се сигнал за задействане на контролното устройство, предписано в точка 6.5.8 от Правило No 48, ако:
 а)
 се е повредил светлинен източник;
 б)
 в случай на светлина, предназначена само за два нажежаеми светлинни източника, интензитетът по базовата ос е по-нисък от 50 процента от минималния интензитет; или
 в)
 вследствие на повреда на един или повече светлинни източника, интензитетът по едно от следните направления, указани в приложение No 4 към настоящото правило, е по-нисък от изисквания минимален интензитет:
 i)
 H = 0°, V = 0°;
 ii)
 H = 20° към външната страна на превозното средство, V = +5°;
 iii)
 H = 10° към вътрешната страна на превозното средство, V = 0°.
 6.3. Когато всички светлинни източници светят, максималният интензитет, определен за единична светлина може да бъде надвишен, при условие че единичната светлина не е маркирана с „D“ и максималният интензитет, определен за модул от две или повече светлини, не е надвишен.
 Извън базовата ос, но в рамките на ъглите, определени на схемата на разположението от приложение 1 към настоящото правило, интензитетът на светлината, излъчвана от всяко от предоставените две устройства, трябва:
 във всяко направление, съответстващо на точките в съответната диаграма за разпределение на светлинния интензитет, показана в приложение 4 към настоящото правило, да не е по-нисък от минималния посочен в точка 6.1 по-горе, умножен по коефициента, посочен в споменатата таблица за въпросното направление;
 6.4.1.1. за разлика от точки 6 и 6.1, за пътепоказателите от категория 5 в посока назад се изисква минимална стойност 0,6 cd по цялата площ на полетата, определени в приложение 1;
 6.4.2. в никое направление в рамките на зоната, от която се вижда пътепоказателната светлина, да не надвишава максималната стойност, определена в точка 6.1 по-горе;
 освен това:
 6.4.3.1. по цялата площ на полетата, определени в схемите от приложение 1, интензитетът на излъчваната светлина не трябва да бъде по-нисък от 0,7 cd за устройствата от категория 1b, по-нисък от 0,3 cd за устройствата от категории 1, 1а, 2а, 2b и за тези от категории 2b през деня; за устройствата от категория 2b през нощта той не трябва да бъде по-нисък от 0,07 cd;
 6.4.3.2. Прилагат се разпоредбите от точка 2.2 от приложение 4 към настоящото правило за локалните изменения на интензитета.
 6.5. По принцип интензитетът се измерва с постоянно светещ светлинен източник(ци).
 В зависимост от конструкцията на устройството обаче, например когато се използват светодиоди или са взети мерки да се избегне прегряване, е позволено светлините да се измерват при мигане.
 Това трябва да бъде постигнато, като устройството се регулира с честота на превключване f = 1,5 ±0,5 Hz и продължителност на импулса, по-голяма от 0,3 s, измерена при 95


text:
процента от максималния светлинен интензитет.
 В случай на заменяеми нажежаеми лампи, докато са включени, нажежаемите лампи трябва да работят с еталонния светлинен поток Във всички останали случаи напрежението, изисквано съгласно точка 7.1.1, трябва да се комутира при продължителност на фронта на нарастване и фронта на намаляване под 0,01 s; не се допуска импулсно надвишаване на изискваната стойност на напрежението при включването.
 В случай на измервания, извършвани при мигане, отчетеният светлинен интензитет трябва да бъде равен на максималния интензитет.
 6.6. В случай на устройства от категория 2b времето от подаването на напрежение на светлинния източник(ци), докато светлинната емисия, измерена по базовата ос, достигне 90 % от стойността, измерена в съответствие с точка 6.3 по-горе, се измерва за крайните нива на светлинния интензитет, генериран от пътепоказателя. Измереното време на получаване на най-ниския светлинен интензитет не трябва надвишава измереното време на получаване на най-високия светлинен интензитет.
 Органът за регулиране на интензитета не трябва да генерира сигнали, произвеждащи светлина с какъвто и да било интензитет:
 6.7.1. извън интервала, посочен в точка 6.1 по-горе; и
 6.7.2. надхвърлящ максималните стойности за категория 2a, посочени в точка 6.1:
 a)
 за системи, които зависят единствено от дневни и нощни условия: при нощни условия;
 б)
 за други системи: при стандартните условия, показани от производителя (3).
 6.8. В посоченото в точка 6.2.1 по-горе приложение 4 се предоставят данни за подлежащите на използване методи за измерване.
 7. ПРОЦЕДУРА НА ИЗПИТВАНЕ
 Всички измервания, както фотометрични, така и колориметрични, трябва да бъдат извършвани:
 7.1.1. в случай на светлина със заменяем светлинен източник, ако тя не е оборудвана с електронна пусково-регулираща апаратура или орган за регулиране на интензитета, с използването на безцветна стандартна нажежаема лампа от категорията, предписана за устройството, като напрежението на захранването трябва да бъде такова, че да създава светлинния поток, който е указан за същата категория нажежаема лампа;
 7.1.2. в случай на светлина, оборудвана с незаменяеми светлинни източници (нажежаеми лампи и други), съответно при 6,75 V, 13,5 V или 28,0 V;
 7.1.3. в случай на система, използваща електронна пусково-регулираща апаратура или орган за регулиране на интензитета, които са част от светлината (4), като на входните клеми на светлината се подава напрежението, заявено от производителя, или, ако то не е указано, съответно 6,75 V, 13,5 V или 28,0 V;
 7.1.4. в случай на система, използваща електронна пусково-регулираща апаратура или орган за регулиране на интензитета, които не са част от светлината, като на входните клеми на светлината се подава напрежението, заявено от производителя.
 7.2. В случай обаче на пътепоказател от категория 2b, който работи с орган за регулиране на интензитета за получаването на регулируем светлинен интензитет, фотометричните измервания трябва да се извършат съгласно описанието на заявителя.
 7.3. Изпитвателната лаборатория трябва да изиска от производителя пусково-регулиращата апаратура или орган за регулиране на интензитета, необходими за захранването на светлинния източник и действащите функции.
 7.4. Подаваното на светлината напрежение следва да бъде отбелязано във формуляра за съобщение от приложение 2 към настоящото правило.
 7.5. Трябва да се определят границите на видимата повърхност по направлението на базовата ос на пътепоказателя. В случай на пътепоказатели от категории 5


text:
и 6 трябва да се определят границите на светлоизлъчващата повърхност.
 8. ЦВЯТ НА ИЗЛЪЧВАНАТА СВЕТЛИНА
 Цветът на излъчваната светлина в границите на зоната на решетката на разпределение на светлината, определена в точка 2 от приложение 4, трябва да бъде автомобилножълт. За изпитването — вж. приложение 5 към настоящото правило. Извън границите на тази зона не трябва да се наблюдават резки промени в цвета. Тези изисквания трябва също да бъдат прилагани в рамките на диапазона на регулируемия светлинен интензитет, генериран от пътепоказателите от категория 2b.
 9. ПРОМЕНИ НА ТИП ПЪТЕПОКАЗАТЕЛ НА МОТОРНИ ПРЕВОЗНИ СРЕДСТВА И ТЕХНИТЕ РЕМАРКЕТА И РАЗШИРЕНИЕ НА ОДОБРЕНИЕТО
 Административният отдел, одобрил типа, се уведомява за всяка промяна на типа пътепоказател. Тогава отделът може:
 9.1.1. да прецени, че е малко вероятно направените промени да оказват съществено неблагоприятно въздействие и че при всички положения устройството продължава да съответства на изискванията; или
 9.1.2. да изиска протокол от допълнително изпитване от техническата служба, отговаряща за провеждане на изпитванията.
 9.2. Потвърждение или отказ на одобрение, посочващо промените, се съобщава по процедурата, посочена в точка 4.1.4 по-горе, на страните по Спогодбата, прилагащи настоящото правило.
 9.3. Компетентният орган, издаващ разширението на одобрението, присвоява сериен номер на това разширение и уведомява за него другите страни по Спогодбата от 1958 г., прилагащи настоящото правило, посредством формуляр за съобщение, който съответства на образеца от приложение 2 към настоящото правило.
 10. СЪОТВЕТСТВИЕ НА ПРОИЗВОДСТВОТО
 Процедурите за съответствие на производството трябва да съответстват на определените в Спогодбата, допълнение 2 (E/ECE/324-E/ECE/TRANS/505/Rev.2), като се спазват следните изисквания:
 10.1. Пътепоказателите, одобрени по настоящото правило, трябва да бъдат произведени така, че да съответстват на одобрения тип, като отговарят на изискванията, изложени в точки 6 и 8 по-горе.
 10.2. Спазват се минималните изисквания за процедурите за контрол на съответствието на производството, изложени в приложение 6 към настоящото правило.
 10.3. Спазват се минималните изисквания за вземане на образци от инспектор, изложени в приложение 7 към настоящото правило.
 10.4. Органът, издал одобрението на типа, може по всяко време да проверява методите за контрол на съответствието, прилагани във всяко производствено съоръжение. Нормалната честота на тези проверки е веднъж на две години.
 11. САНКЦИИ ЗА НЕСЪОТВЕТСТВИЕ НА ПРОИЗВОДСТВОТО
 11.1. Одобрението, издадено съгласно настоящото правило по отношение на устройство, може да бъде отменено, ако предходните изисквания не са спазени.
 11.2. Ако страна по Спогодбата, прилагаща настоящото правило, отмени издадено от нея одобрение, тя уведомява незабавно останалите страни по договора, прилагащи настоящото правило, посредством формуляр за съобщение, съответстващ на образеца от приложение 2 към настоящото правило.
 12. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако притежателят на одобрението напълно прекрати производството на устройство, одобрено в съответствие с настоящото правило, той уведомява за това органа, издал одобрението, който на свой ред уведомява за това останалите страни по Спогодбата от 1958 г., прилагащи настоящото правило, посредством формуляр за съобщение, съответстващ на образеца в приложение 2 към настоящото правило.
 13. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕТО НА ИЗПИТВАНИЯ ЗА ОДОБРЕНИЕ, КАКТО И НА АДМИНИСТРАТИВНИТЕ ОТДЕЛИ
 Страните по Спогодбата от 1958 г., прилагащи настоящото правило, съобщават на Секретариата на ООН наименованията и адресите на техническите


text:
служби, отговарящи за провеждането на изпитвания за одобрение, както и на административните отдели, издаващи одобрение и на които се изпращат формулярите, удостоверяващи одобрение, разширение, отказ или отмяна на одобрение, или окончателно прекратяване на производството, издадени в други страни.
 14. ПРЕХОДНИ РАЗПОРЕДБИ
 14.1. Считано от официалната дата на влизане в сила на допълнение 8 към серия от изменения 01, никоя страна по договора, прилагаща настоящото правило, не може да отказва да издаде ИКЕ одобрение по настоящото правило, изменено с допълнение 8 към серия от изменения 01.
 14.2. Считано от 24 месеца след датата на влизане в сила, страните по договора, прилагащи настоящото правило, издават ИКЕ одобрения единствено ако подлежащият на одобрение тип пътепоказател отговаря на изискванията на настоящото правило, изменено с допълнение 8 към серия от изменения 01.
 14.3. Страните по договора, прилагащи настоящото правило, не могат да отказват да издават разширения на одобрения в съответствие с предходни серии от изменения на настоящото правило.
 14.4. Страните по договора, прилагащи настоящото правило, трябва да продължат да издават одобрения за тези типове пътепоказатели, които съответстват на изискванията на настоящото правило, изменено с предходните серии от изменения, през 12-месечния период, който следва датата на влизане в сила на допълнение 8 към серия от изменения 01.
 14.5. ИКЕ одобрения, издадени по настоящото правило по-рано от 12 месеца след датата на влизане в сила, и всички разширения на одобренията, включително издадените впоследствие по предходните серии от изменения на настоящото правило, остават валидни за неопределен срок от време. Когато тип пътепоказател, одобрен по предходните серии от изменения, отговаря на изискванията на настоящото правило, изменено с допълнение 8 към серия от изменения 01, страната по договора, издала одобрението, уведомява за това останалите страни по договора, прилагащи настоящото правило
 14.6. Никоя страна по договора, прилагаща настоящото правило, не може да откаже да признае тип пътепоказател, одобрен съгласно допълнение 8 към серия от изменения 01 към настоящото правило.
 14.7. В срок от 36 месеца след датата на влизане в сила на допълнение 8 към серия от изменения 01 на настоящото правило, никоя страна по договора, прилагаща настоящото правило, не може да откаже да признае тип пътепоказател, одобрен по предшестващите серии от изменения на настоящото правило.
 14.8. Считано от 36 месеца след датата на влизане в сила на допълнение 8 към серия от изменения 01 на настоящото правило, страните по договора, прилагащи настоящото правило, могат да отказват продажбата на тип пътепоказател, който не отговаря на изискванията на допълнение 8 към серия от изменения 01 на настоящото правило, освен ако пътепоказателят не е предназначен за резервна част за монтаж на превозни средства в експлоатация.
 14.9. Страните по договора, прилагащи настоящото правило, трябва да продължат да издават одобрения за пътепоказатели въз основа на предходни серии от изменения, при условие че пътепоказателите са предназначени за резервни части за монтаж на превозни средства в експлоатация.
 14.10. Считано от официалната дата на влизане в сила на допълнение 8 към серия от изменения 01, никоя страна по договора, прилагаща настоящото правило, не може да забранява монтирането на превозно средство на пътепоказател, одобрен по настоящото правило, изменено с


text:
допълнение 8 към серия от изменения 01.
 14.11. Страните по договора, прилагащи настоящото правило, трябва да продължат да допускат монтирането на превозно средство на пътепоказатели, одобрени по настоящото правило, изменено с предходните серии от изменения, през 48-месечния период, който следва датата на влизане в сила на допълнение 8 към серия от изменения 01.
 14.12. При изтичането на период от 48 месеца след датата на влизане в сила на допълнение 8 към серия от изменения 01, страните по договора, прилагащи настоящото правило, могат да забранят монтирането на пътепоказатели, които не отговарят на изискванията на настоящото правило, изменено с допълнение 8 към серия от изменения 01, на ново превозно средство, за което национално одобрение на типа или индивидуално одобрение е дадено повече от 24 месеца след датата на влизане в сила на допълнение 8 към серия от изменения 01 към настоящото правило.
 14.13. При изтичането на период от 60 месеца след датата на влизането в сила, страните по договора, прилагащи настоящото правило, могат да забранят монтирането на пътепоказател, който не отговаря на изискванията на настоящото правило, изменено с допълнение 8 към серия от изменения 01, на ново превозно средство с първа регистрация повече от 60 месеца след датата на влизане в сила на допълнение 8 към серия от изменения 01 на настоящото правило.
 14.14. Съществуващите одобрения за пътепоказателни светлини от категории 3 и 4, одобрени съгласно настоящото правило преди въвеждането на допълнение 16 към серия от изменения 01, остават валидни за неопределен срок от време.
 (1) Както е определено в приложение 7 към Консолидираната резолюция за конструкцията на превозни средства (R.E.3), (документ TRANS/WP.29/78/Rev.1/изменение 2, последно изменен с изменение 4).
 (2) 1 – Германия, 2 – Франция, 3 – Италия, 4 – Нидерландия, 5 – Швеция, 6 – Белгия, 7 – Унгария, 8 – Чешка Република, 9 – Испания, 10 – Сърбия, 11 – Обединено Кралство, 12 – Австрия, 13 – Люксембург, 14 – Швейцария, 15 (не е присвоен), 16 – Норвегия, 17 – Финландия, 18 – Дания, 19 – Румъния, 20 – Полша, 21 – Португалия, 22 – Русия, 23 – Гърция, 24 – Ирландия, 25 – Хърватия, 26 – Словения, 27 – Словакия, 28 – Беларус, 29 – Естония, 30 (не е присвоен), 31 – Босна и Херцеговина, 32 – Латвия, 33 (не е присвоен), 34 – България, 35 (не е присвоен), 36 – Литва, 37 – Турция, 38 (не е присвоен), 39 – Азербайджан, 40 – бившата югославска Република Македония, 41 (не е присвоен), 42 – Европейска общност (официалните одобрения се предоставят от държавите-членки, които използват техния съответен ИКЕ символ), 43 – Япония, 44 (не е присвоен), 45 – Австралия, 46 – Украйна, 47 – Южна Африка, 48 – Нова Зеландия, 49 – Кипър, 50 – Малта, 51 – Република Корея, 52 – Малайзия, 53 – Тайланд, 54 и 55 (не са присвоени) и 56 – Черна гора, 57 (не е присвоен), 58 – Тунис. Следващи номера ще бъдат присвоявани на други държави в хронологичния ред, по който те ратифицират или се присъединяват към Спогодбата за приемане на еднакви технически


text:
предписания за колесни превозни средства, оборудване и части, които могат да бъдат монтирани и/или използвани на колесни превозни средства, и на условия за взаимно признаване на одобрения, издавани на основата на тези предписания, като така присвоените номера се съобщават от генералния секретар на Организацията на обединените нации на договарящите се страните по Спогодбата.
 (3) Добра видимост (метеорологична пряка видимост MOR > 2 000 m, определено съгласно WMO, Guide to Meteorological Instruments and Methods of Observation, Sixth Edition, ISBN: 92-63-16008-2, pp 1.9.1/1.9.11, Geneva 1996) и чиста леща.
 (4) По смисъла на настоящото правило „да бъде част от светлината“ означава обектът да бъде физически включен в корпуса на светлината или да бъде външен, независимо дали е отделен или не, от корпуса на светлината, но се доставя от производителя като част от системата на светлината.
 ПРИЛОЖЕНИЕ 1
 Категории пътепоказатели: Минимални ъгли, изисквани за разпределението на светлината в пространството за тези категории пътепоказатели (1)
 Във всички случаи минималните вертикални ъгли на разпределението на светлината в пространството на пътепоказателните светлини са 15° над и 15° под хоризонталата, освен при:
 a)
 пътепоказателни светлини, чиято височина на монтиране е по-малка или равна на 750 mm от повърхността на пътя, за които ъглите са 15° над и 5° под хоризонталата;
 б)
 пътепоказателните светлини от категория 6, за които ъглите са 30° над и 5° под хоризонталата.
 Минимални хоризонтални ъгли на видимост
 Пътепоказатели за монтиране в предната част на превозното средство
 Категория 1
 :
 за употреба на разстояние не по-малко от 40 mm от предния фар;
 Категория 1а
 :
 за употреба на разстояние повече от 20 mm, но не по-малко от 40 mm от предния фар;
 Категория 1b
 :
 за употреба на разстояние по-малко от 20 mm от предния фар.
 Във и над равнината Н за всички светлини. Под равнината Н за светлини, предназначени за превозни средства от категориите M2, M3, N2 или N3
 Под равнината Н за превозни средства от категориите M1 и N1
 Равнина Н: „хоризонталната равнина, преминаваща през базовия център на равнината“
 Категории 2a и 2b
 :
 пътепоказатели, монтирани в задната част на превозното средство
 Категория 2a
 :
 задни пътепоказателни светлини с постоянен светлинен интензитет
 Категория 2b
 :
 задни пътепоказателни светлини с регулируем светлинен интензитет
 Категории 5 и 6
 :
 Допълнителни странични пътепоказатели, предназначени за използване на превозно средство, оборудвано също и с категории 1, 1a или 1b и 2a или 2b пътепоказатели.
 (1) Ъглите, показани на тези схеми, важат за устройствата, които се монтират на дясната страна на превозното средство. Стрелките на тези схеми сочат към предната част на превозното средство.
 ПРИЛОЖЕНИЕ 2
 СЪОБЩЕНИE
 (Максимален формат: A4 (210 × 297 mm)
 (1)
 Издадено от:
 Наименование на административния орган:
 ...
 ...
 ...
 относно (2):
 ИЗДАДЕНО ОДОБРЕНИЕ
 РАЗШИРЕНО ОДОБРЕНИЕ
 ОТКАЗАНО ОДОБРЕНИЕ
 ОТМЕНЕНО ОДОБРЕНИЕ
 ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 на тип пътепоказател съгласно Правило No 6
 Одобрение No: ... Разширение No: ...
 1.
 Търговско наименование или марка на устройството: ...
 2.
 Производствено наименование на типа устройство: ...
 3.
 Наименование и адрес на производителя: ...
 4.
 Наименование и адрес на представителя на производителя, ако има такъв: ...
 5.
 Представено за


text:
одобрение на: ...
 6.
 Техническа служба, отговаряща за провеждането на изпитванията за одобрение: ...
 7.
 Дата на протокола от изпитването, издаден от техническата служба: ...
 8.
 Номер на протокола от изпитването, издаден от техническата служба: ...
 9.
 Кратко описание:
 Категория: 1, 1a, 1b, 2a, 2b, 5, 6 (2)
 (3)
 Номер, категория и вид на светлинния източник (източници): ...
 Напрежение и мощност: ...
 Уникален идентификационен код на модула на светлинния източник: ...
 За монтаж само на превозни средства от категория M1 и/или N1: да/не (2)
 Само за определена височина на монтиране по-малка или равна на 750 mm над повърхността на пътя: да/не (2)
 Геометрията на положенията за монтиране и възможните варианти, ако има такива: ...
 Прилагане на електронна пусково-регулираща апаратура / орган за регулиране на интензитета:
 a)
 която е част от светлината: да/не (2)
 б)
 която не е част от светлината: да/не (2)
 Напрежение(я) на захранване, осигурявани от електронна пусково-регулираща апаратура/орган за регулиране на интензитета:
 Производител и идентификационен номер на електронната пусково-регулиращата апаратура/органа за регулиране на интензитета (когато пусково-регулиращата апаратура е част от светлината, но не е включена в корпуса на светлината): ...
 Регулируем интензитет на светлината: да/не (2)
 10.
 Местоположение на маркировката за одобрение: ...
 11.
 Основание(я) за разширението (ако има такова): ...
 12.
 Одобрението издадено/разширено/отказано/отменено (2):
 13.
 Място: ...
 14.
 Дата: ...
 15.
 Подпис ...
 16.
 Към настоящото съобщение е приложен списък на документите, подадени в административната служба, издала одобрението, и предоставяни при поискване.
 (1) Отличителен номер на страната, която е издала/разширила/отказала/отменила одобрение (вж. разпоредбите относно одобрението в правилото).
 (2) Ненужното се зачерква.
 (3) За пътепоказателните светлини от категории 1, 1a, 1b, 2a и 2b — информация относно сигнала съгласно точка 6.2.2.
 ПРИЛОЖЕНИЕ 3
 ОФОРМЛЕНИЕ НА МАРКИРОВКATA ЗА ОДОБРЕНИЕ
 Устройството, носещо горепоказаната маркировка за одобрение, е устройство от категория 4 (преден страничен пътепоказател), одобрен в Италия (Е3) под No 216, което може също да се използва при модул от две светлини. Хоризонталната стрелка показва положението, в което устройството, което може да бъде монтирано само на една от страните на превозното средство, трябва да бъде монтирано. Стрелката сочи към предната част на превозното средство. Вертикална стрелка с начало хоризонталния сегмент и насочена надолу указва допустимата височина на монтиране по-малка или равна на 750 mm от повърхността на пътя за това устройство.
 Споменатият номер в близост до символа „4D“ указва, че одобрението е издадено съгласно изискванията на Правило No 6, изменено със серия от изменения 01.
 Посоката, в която стрелките върху маркировката за одобрение сочат съгласно категорията на устройството, е показана по-долу:
 Забележка: Номерът на одобрението и допълнителният символ трябва да бъдат поставени в близост до окръжността, над или под буквата „E“ или отляво или отдясно на тази буква. Цифрите на номера на одобрението трябва да бъдат от една и съща страна на буквата „Е“ и ориентирани в една и съща посока. Използването на римски цифри в номерата на одобрение следва да бъде избягвано, за да не се допусне объркване с други символи.
 Фигура 2
 Опростена маркировка за групирани, комбинирани или взаимно вградени светлини, когато две или повече светлини са част


text:
от един и същ модул
 (Вертикалните и хоризонталните линии показват схематично формата на устройството за светлинна сигнализация. Те не са част от маркировката за одобрение.
 ОБРАЗЕЦ А
 ОБРАЗЕЦ Б
 ОБРАЗЕЦ В
 Забележка: Трите примера за маркировки за одобрение (образци А, Б и В) представляват три възможни варианта за маркировка на светлинно устройство, когато две или повече светлини са част от един и същ модул от групирани, комбинирани или взаимно вградени светлини.
 Те указват, че устройството е одобрено в Нидерландия (Е4) под No 3333 и включват:
 задна пътепоказателна светлина с регулируем светлинен интензитет (категория 2b), одобрена в съответствие със серия от изменения 01 на Правило No 6;
 червена задна габаритна светлина с регулируем светлинен интензитет (категория R2), одобрена в съответствие със серия от изменения 01 на Правило No 7;
 заден фар за мъгла с регулируем светлинен интензитет (F2), одобрен в съответствие с Правило No 38 в първоначалната му версия;
 фар за заден ход (AR), одобрен в съответствие с Правило No 23 в първоначалната му версия;
 стоп-светлина с регулируем светлинен интензитет (S2), одобрена в съответствие със серия от изменения 01 на Правило No 7.
 Забележка: Горепоказаните три примера съответстват на светлинно устройство, носещо маркировка за одобрение относно:
 предна габаритна светлина, одобрена в съответствие със серия от изменения 01 на Правило No 7;
 фар с къса светлина, предназначен за дясно и ляво движение, и с дълга светлина с максимален интензитет между 86 250 и 101 250 кандели, одобрен в съответствие със серия от изменения 02 на Правило No 20;
 преден фар против мъгла, одобрен в съответствие със серия от изменения 02 на Правило No 19;
 предна пътепоказателна светлина от категория 1а, одобрена в съответствие със серия от изменения 01 на Правило No 6;
 Фигура 3
 Светлина, взаимно вградена с преден фар
 Примерът по-горе съответства на маркировката за леща, предназначена да се използва с различни типове предни фарове, а именно:
 или
 :
 фар с къса светлина, предназначен за дясно и ляво движение, и с дълга светлина с максимален интензитет между 86 250 и 101 250 кандели, одобрен в Германия (E1) в съответствие с изискванията на Правило No 8, изменено със серия от изменения 04; който е взаимно вграден с преден пътепоказател, одобрен в съответствие със серия от изменения 01 на Правило No 6;
 или
 :
 фар с къса светлина, предназначен за дясно и ляво движение, и с дълга светлина, одобрен в Германия (E1) в съответствие с изискванията на Правило No 1, изменено със серия от изменения 01, който е взаимно вграден със същия преден пътепоказател като посочения по-горе;
 или дори
 :
 всеки един от гореспоменатите предни фарове, одобрен като единична светлина.
 На основния корпус на предния фар трябва да бъде нанесен единственият валиден номер на одобрението, например:
 Фигура 4
 Маркировка за самостоятелни светлини
 Примерът по-горе съответства на маркировката за леща, предназначена да се използва с различни типове светлини. Маркировката за одобрение указва, че устройството е одобрено в Испания (E9) с одобрение No 1432 и включва:
 заден фар против мъгла (F), одобрен в съответствие с Правило No 38 в първоначалната му версия;
 задна пътепоказателна светлина


text:
от категория 2а, одобрена в съответствие със серия от изменения 01 на Правило No 6;
 фар за заден ход (AR), одобрен в съответствие с Правило No 23 в първоначалната му версия;
 червена задна габаритна светлина (R), одобрена в съответствие със серия от изменения 02 на Правило No 7;
 стоп-сигнал с едно ниво на интензитет (S1), одобрен в съответствие със серия от изменения 02 на Правило No 7.
 Модули на светлинен източник
 Модулът на светлинен източник, носещ горепоказания идентификационен код, е одобрен заедно със светлина, одобрена в Италия (Е3) с одобрение No 17325.
 ПРИЛОЖЕНИЕ 4
 ФОТОМЕТРИЧНИ ИЗМЕРВАНИЯ
 1. Методи на измерване
 1.1. При извършването на фотометрични измервания страничните отражения трябва да бъдат избегнати посредством подходящо затъмняване.
 В случай че резултатите от изследванията се поставят под съмнение, измерванията трябва да се извършат отново, като се спазват следните изисквания:
 1.2.1. разстоянието, на което се извършва измерването, трябва да е такова, че законът за обратната пропорционалност на квадрата на разстоянието да бъде приложим;
 1.2.2. измервателната апаратура трябва да е такава, че ъгловата апертура на датчика, наблюдаван от базовия център на светлината, да е между 10' и 1°;
 1.2.3. смята се, че изискванията към интензитета за определено направление на наблюдение са удовлетворени, когато изискването е спазено в дадено направление, което не се отклонява с повече от 15′ от направлението на наблюдение.
 1.3. В случая, в който устройството може да бъде монтирано в повече от едно положение или в множество положения, фотометричните измервания се повтарят за всяко положение или за крайните положения от множеството положения по базовата ос, специфицирано от производителя.
 2. Диаграма на стандартното разпределение на светлината за пътепоказатели от категории 1, 1a, 1b, 2a и 2b
 За пътепоказатели от категория 6
 Направлението Н = 0° и V = 0° съответства на базовата ос. (На превозното средство то представлява хоризонтална линия, успоредна на средната надлъжна равнина на превозното средство и насочена в изискваното направление на видимост.) Тя преминава през базовия център. Стойностите, показани на диаграмата, дават за различните направления на измерване минималния интензитет като процент от изискваните стойности на минималния интензитет от таблицата в точка 6.1.:
 2.1.1. в направлението H = 0° и V = 0° за категориите 1, 1a, 1b, 2a, 2b, a в случай на категория 5 — в рамките на ъгъла по посока А, както е предписано в приложение 1;
 2.1.2. в направлението H = 5° и V = 0° за категория 6.
 2.1.3. В случаите обаче, когато устройството е предназначено да бъде монтирано на височина по-малка или равна на 750 mm над повърхността на пътя, светлинният интензитет се проверява само в рамките на ъгъл 5° надолу.
 2.2. В границите на полето на разпределение на светлината съгласно точка 2. по-горе, схематично представено като решетка, картината на осветяване следва да е по същество еднородна, доколкото интензитетът на светлината във всяко направление на част от зоната, образувана от линиите на решетката, следва да отговаря поне на най-ниската минимална стойност, показана в проценти върху линиите на решетката, заобикаляща въпросното направление.
 3. Фотометрично измерване на светлините
 Фотометричните показатели се проверяват:
 3.1. за незаменяемите светлинни източници (нажежаеми


text:
лампи и други):
 с наличните светлинни източници в светлината съгласно съответните подточки от точка 7.1 от настоящото правило;
 3.2. за заменяеми нажежаеми лампи:
 когато са оборудвани с нажежаеми лампи за 6,75 V, 13,5 V или 28,0 V, получените стойности на светлинния интензитет се коригират. Корекционният коефициент е отношението между базовия светлинен поток и средната стойност на светлинния поток, получена при подаденото напрежение (6,75 V, 13,5 V или 28,0 V). Действителните светлинни потоци на всяка използвана нажежаема лампа не трябва да се отклоняват с повече от ±5 процента от средната стойност. Друга възможност е една стандартна нажежаема лампа да се използва последователно във всяко отделно положение, като работи със своя базов поток, а отделните измервания за всяко положение да бъдат събрани.
 3.3. За всеки пътепоказател с изключение на оборудваните с нажежаема лампа(и) стойностите на светлинния интензитет, измерени след една минута и след 30 минути мигане (f = 1,5 Hz, продължителност на включване 50 процента), трябва да съответстват на минималните и максималните изисквания. Разпределението на светлинния интензитет след една минута работа може да бъде изчислено, като за всяка точка на измерване се приложи отношението на измерените по направление HV стойности на светлинните интензитети след една минута и след 30 минути работа, както е описано по-горе.
 ПРИЛОЖЕНИЕ 5
 ЦВЯТ НА АВТОМОБИЛНОЖЪЛТИТЕ СВЕТЛИНИ: КООРДИНАТИ НА ЦВЕТНОСТТА
 За проверка на колориметричните характеристики се прилага процедурата на изпитване, описана в точка 7 от настоящото правило.
 За светлините обаче, оборудвани с незаменяеми светлинни източници (нажежаеми лампи и други), колориметричните характеристики трябва да се проверяват, когато светлинните източници са в корпуса на светлината, съгласно съответните подточки от точка 7.1 от настоящото правило.
 ПРИЛОЖЕНИЕ 6
 Минимални изисквания за процедурите на контрол за съответствие на производството
 1. ОБЩИ ПОЛОЖЕНИЯ
 1.1. Изискванията за съответствие се считат за удовлетворени от механична и геометрична гледна точка, ако разликите не надвишават неизбежните производствени отклонения в рамките на изискванията на настоящото правило.
 По отношение на фотометричните показатели съответствието на масово произвежданите светлини не се оспорва, ако при изпитването на фотометричните показатели на която и да е произволно избрана светлина съгласно точка 7 от настоящото правило съответно:
 1.2.1. никоя измерена стойност не се отклонява в неблагоприятна посока с повече от 20 процента от стойностите, предписани в настоящото правило.
 1.2.2. Ако в случай на пътепоказател, оборудван със заменяем източник на светлина, резултатите от изпитването, описано по-горе, не отговарят на изискванията, изпитванията върху пътепоказателите се повтарят, като се използва друга стандартна лампа с нажежаема жичка.
 1.3. Координатите на цветността трябва да бъдат спазени, когато се изпитват при условията на точка 7 от настоящото правило.
 2. МИНИМАЛНИ ИЗИСКВАНИЯ ЗА ПРОВЕРКА НА СЪОТВЕТСТВИЕТО ОТ ПРОИЗВОДИТЕЛЯ
 За всеки тип пътепоказател, титулярят на маркировката за одобрение провежда най-малко следните изпитвания на подходящи интервали. Изпитванията се провеждат в съответствие с разпоредбите на настоящото правило.
 Ако някой образец покаже несъответствие по отношение на типа на съответното изпитване, се взимат допълнителни образци и се изпитват. Производителят предприема мерки за осигуряване съответствието на съответното производство.
 2.1. Естество на изпитванията
 Изпитванията за съответствие по настоящото правило обхващат фотометричните и колориметричните характеристики.
 2.2. Методи на изпитванията
 2.2.1. Като


text:
правило изпитванията се извършват в съответствие с методите, определени в настоящото правило.
 2.2.2. При всички изпитвания за съответствие, извършвани от производителя, могат да бъдат използвани еквивалентни методи със съгласието на компетентния орган, отговарящ за изпитванията за одобрение. Отговорност на производителя е да докаже, че прилаганите методи са еквивалентни на тези, определени в настоящото правило.
 2.2.3. Прилагането на точки 2.2.1 и 2.2.2 изисква редовното калибриране на апаратурата за изпитване, както и установяването на съответствието ѝ с измерванията, направени от компетентен орган.
 2.2.4. Във всички случаи еталонните методи са посочените в настоящото правило, особено за целите на административната проверка и вземането на образци.
 2.3. Начин на вземане на образци
 Образците пътепоказатели се избират произволно от еднородна партида произведени устройства. Еднородна партида означава съвкупност от пътепоказатели от един и същи тип, определена според производствените методи на производителя.
 Като правило оценката обхваща серийното производство от отделни фабрики. Производителят обаче може да групира заедно документите относно един и същ тип от няколко фабрики, при условие че в тях се работи по еднаква система и управление на качеството.
 2.4. Измерени и записани фотометрични характеристики
 Взетата за образец светлина се подлага на фотометрични измервания за минималните стойности в точките, изброени в приложение 4, и при изискваните координати на цветността.
 2.5. Критерии за приемливост
 Производителят е отговорен за извършването на статистическо проучване на резултатите от изпитването и за определяне със съгласието на компетентния орган на критериите, които обуславят приемливостта на неговата продукция, за да се отговори на изискванията, определени за проверка на съответствието на продуктите в точка 10.1 от настоящото правило.
 Критериите за приемливост трябва да са такива, че при доверителна вероятност от 95 процента минималната вероятност да се премине проверка на произволно избрано отделно устройство в съответствие с приложение 7 (първо вземане на образци) да бъде 0,95.
 ПРИЛОЖЕНИЕ 7
 МИНИМАЛНИ ИЗИСКВАНИЯ ЗА ВЗЕМАНЕ НА ОБРАЗЦИ ОТ ИНСПЕКТОР
 1. ОБЩИ ПОЛОЖЕНИЯ
 1.1. Изискванията за съответствие се считат за удовлетворени от механична и геометрична гледна точка в съответствие с изискванията на настоящото правило, ако разликите не надвишават неизбежните производствени отклонения.
 По отношение на фотометричните показатели съответствието на масово произвежданите светлини не се оспорва, ако при изпитването на фотометричните показатели на която и да е произволно избрана светлина съгласно точка 7 от настоящото правило съответно:
 1.2.1. никоя измерена стойност не се отклонява в неблагоприятна посока с повече от 20 процента от стойностите, предписани в настоящото правило.
 1.2.2. Ако в случай на пътепоказател, оборудван със заменяем светлинен източник, резултатите от изпитването, описано по-горе, не отговарят на изискванията, изпитванията върху пътепоказателите се повтарят, като се използва друга стандартна нажежаема лампа.
 1.2.3. Пътепоказателите с очевидни дефекти се отхвърлят.
 1.3. Координатите на цветността трябва да бъдат спазени, когато се изпитват при условията на точка 7 от настоящото правило.
 2. ПЪРВО ВЗЕМАНЕ НА ОБРАЗЦИ
 При първото вземане на образци се подбират произволно четири пътепоказателя. Първият образец от две пътепоказателя се обозначава с А, а вторият образец от две пътепоказателя се обозначава с В.
 2.1. Случаи, в които съответствието не се оспорва
 След прилагането на процедурата за вземане на образци, показана на фигура 1 от настоящото


text:
приложение, съответствието на масово произвежданите пътепоказатели не се оспорва, ако стойностите, измерени на дадените пътепоказатели, показват следните отклонения в неблагоприятна посока:
 2.1.1.1. образец А:
 A1:
 един пътепоказател:
 0 процента;
 един пътепоказател: не повече от
 20 процента;
 A2:
 двата пътепоказателя: повече от
 0 процента,
 но не повече от
 20 процента;
 преминава се към образец В;
 2.1.1.2. образец В:
 B1:
 двата пътепоказателя
 0 процента;
 2.1.2. или ако са изпълнени условията от точка 1.2.2 за образец А.
 2.2. Случаи, в които съответствието се оспорва
 След прилагането на процедурата за вземане на образци, показана на фигура 1 от настоящото приложение, съответствието на масово произвежданите пътепоказатели се оспорва и производителят трябва да приведе производството си в съответствие с изискванията (привеждане в съответствие), ако стойностите, измерени на дадените пътепоказатели, показват следните отклонения:
 2.2.1.1. образец А:
 A3:
 един пътепоказател: не повече от
 20 процента;
 един пътепоказател: повече от
 20 процента,
 но не повече от
 30 процента;
 2.2.1.2. образец В:
 B2:
 в случай на А2:
 един пътепоказател: повече от
 0 процента,
 но не повече от
 20 процента;
 един пътепоказател: не повече от
 20 процента;
 B3:
 в случай на А2:
 един пътепоказател:
 0 процента;
 един пътепоказател: повече от
 20 процента,
 но не повече от
 30 процента;
 2.2.2. или ако не са изпълнени условията от точка 1.2.2 за образец А.
 2.3. Отмяна на одобрение
 Съответствието се оспорва и се прилагат разпоредбите от точка 11, ако след прилагането на процедурата за вземане на образци, описана във фигура 1 от настоящото приложение, отклоненията на измерените стойности на пътепоказателите са:
 2.3.1. образец А:
 A4:
 един пътепоказател: не повече от
 20 процента;
 един пътепоказател: повече от
 30 процента;
 A5:
 двата пътепоказателя: повече от
 20 процента;
 2.3.2. образец В:
 B4:
 в случай на А2:
 един пътепоказател: повече от
 0 процента,
 но не повече от
 20 процента;
 един пътепоказател: повече от
 20 процента;
 B5:
 в случай на А2:
 двата пътепоказателя: повече от
 20 процента;
 B6:
 в случай на А2:
 един пътепоказател:
 0 процента;
 един пътепоказател: повече от
 30 процента;
 2.3.3. или ако не са изпълнени условията от точка 1.2.2 за образци А и B.
 3. ПОВТОРНО ВЗЕМАНЕ НА ОБРАЗЦИ
 В рамките на два месеца след уведомяването е необходимо в случаите на A3, B2, B3 да се извърши повторно вземане на образци, трето вземане на образец С от два пътепоказателя и четвърто вземане на образец D от два пътепоказателя, избрани от наличната продукция, произведена след привеждането в съответствие.
 3.1. Случаи, в които съответствието не се оспорва
 След прилагането на процедурата за вземане на образци, показана на фигура 1 от настоящото приложение, съответствието на масово произвежданите пътепоказатели не се оспорва, ако стойностите, измерени на дадените пътепоказатели, показват следните отклонения в неблагоприятна посока:
 3.1.1.1. образец С:
 C1:
 един пътепоказател:
 0 процента;
 един пътепоказател: не повече от
 20 процента;
 C2:
 двата пътепоказателя: повече от
 0 процента,
 но не повече от
 20 процента;
 преминава се към образец D;
 3.1.1.2. образец D:
 D1:
 в случай на С2:
 двата пътепоказателя:
 0 процента;
 3.1.2. или ако са изпълнени условията на точка 1.2.2 за образец С.
 3.2. Случаи, в които съответствието се оспорва
 След прилагането


text:
на процедурата за вземане на образци, показана на фигура 1 от настоящото приложение, съответствието на масово произвежданите пътепоказатели се оспорва и производителят трябва да приведе производството си в съответствие с изискванията (привеждане в съответствие), ако стойностите, измерени на дадените пътепоказатели, показват следните отклонения:
 3.2.1.1. образец D:
 D2:
 в случай на С2:
 един пътепоказател: повече от
 0 процента,
 но не повече от
 20 процента;
 един пътепоказател: не повече от
 20 процента;
 3.2.1.2. или ако не са изпълнени условията от точка 1.2.2 за образец С.
 3.3. Отмяна на одобрение
 Съответствието се оспорва и се прилагат разпоредбите от точка 11, ако след прилагането на процедурата за вземане на образци, описана във фигура 1 от настоящото приложение, отклоненията на измерените стойности на пътепоказателите са:
 3.3.1. образец С:
 C3:
 един пътепоказател: не повече от
 20 процента;
 един пътепоказател: повече от
 20 процента;
 C4:
 двата пътепоказателя: повече от
 20 процента;
 3.3.2. образец D:
 D3:
 в случай на С2:
 един пътепоказател: 0 или повече от
 0 процента;
 един пътепоказател: повече от
 20 процента;
 3.3.3. или ако не са изпълнени условията от точка 1.2.2 за образци С и D.
 Фигура 1


text:
 Важна правна забележка
 |
 22004D0039
 Официален вестник n° L 277 , 26/08/2004 стр. 0006 - 0006 Официален вестник n° L 277 , 26/08/2004 стр. 0008 - 0008 специално чешко издание глава 11 том 09 стр. 80 - 80 специално испанско издание глава 11 том 09 стр. 80 - 80 специално унгарско издание глава 11 том 09 стр. 80 - 80 специално литвийско издание глава 11 том 09 стр. 80 - 80 LV.ES глава 11 том 09 стр. 80 - 80 MT.ES глава 11 том 09 стр. 80 - 80 PL.ES глава 11 том 09 стр. 80 - 80 SK.ES глава 11 том 09 стр. 80 - 80 специално словенско издание глава 11 том 09 стр. 80 - 80
 Решение на Съвместния комитет на ЕИПNo 39/2004от 23 април 2004за изменение на приложение XI (Тeлекомуникационни услуги) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък "споразумението", и по-специално член 98 от него,като има предвид, че:(1) Приложение XI към споразумението е изменено с Решение No 11/2004 на Съвместния комитет на ЕИП от 6 февруари 2004 г. [1].(2) Решение 2003/548/ЕО на Комисията от 24 юли 2003 г. относно минималния набор наети линии с хармонизирани характеристики и свързаните с тях стандарти по член 18 от Директивата за универсалната услуга [2] трябва да бъде включено в споразумението,РЕШИ:Член 1След точка 5вм (Директива 2002/22/ЕО на Европейския парламент и на Съвета) от приложение XI към споразумението се добавя следната точка:"5вн. 32003 D 0548: Решение 2003/548/ЕО на Комисията от 24 юли 2003 г. относно минималния набор наети линии с хармонизирани характеристики и свързаните с тях стандарти по член 18 от Директивата за универсалната услуга (ОВ L 186, 25.7.2003 г., стр. 43)."Член 2Текстовете на Решение 2003/548/ЕО на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 24 април 2004 г., при условие че всички нотификации до Съвместния комитет на ЕИП съгласно член 103, параграф 1 от споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 23 април 2004 година.За Съвместния комитет на ЕИППредседателP. Westerlund[1] ОВ L 116, 22.4.2004 г., стр. 60.[2] ОВ L 186, 25.7.2003 г., стр. 43.[***] Няма посочени конституционни изисквания.--------------------------------------------------